section_heading: Povijest
paragraph_text: Iako je u Brazilu postojala ideja o preseljenju prijestolnice u unutrašnjost već od 1891., Brasilia je osnovana 1956. godine, na poticaj tadašnjeg brazilskog predsjednika Juscelina Kubitscheka koji je želio rasteretiti prenapučene obalne krajeve zemlje i stanovništvo privući u unutrašnjost. Juscelino Kubitschek je jednom izjavio: "...vidio sam u snu raskriljenu pticu nad Amazonskom džunglom...", te je kasnije sam odabrao mjesto nakon dugotrajnih letova avionom iznad Amazone.